กระเช้าของขวัญปีใหม่
อีกไม่ถึงเดือนก็ถึงปีใหม่ พ.ศ. 2558 ผู้คนส่วนใหญ่หน้าตาสดชื่นอารมณ์ดีเพราะได้หยุดงานหลายวันได้กลับบ้านไปเยี่ยมบิดา มารดา ญาติพี่น้อง หรือท่องเที่ยว สำหรับบริษัท ผู้ประกอบการร้านค้าทั่วไปก็ใช้เวลาช่วงนี้แจกของขวัญหรือของชำร่วยแก่ลูกค้าหรือผู้มีอุปการคุณ ของขวัญหรือของชำร่วยที่แจกให้แก่ลูกค้าจะมีมูลค่าสูงหรือต่ำก็ขึ้นอยู่กับกำลังทรัพย์ของผู้ประกอบการนั้นๆ ผู้ประกอบการบางรายอาจซื้อของขวัญสำเร็จรูป หรือซื้อวัตถุดิบมาประกอบเป็นของขวัญหรือของชำร่วยก็ได้ นอกจากของขวัญลูกค้าแล้ว ยังมีคิวของขวัญที่ให้แก่พนักงานและลูกจ้างอีกด้วย
29 ต.ค. 2565

อีกไม่ถึงเดือนก็ถึงปีใหม่ พ.ศ. 2558 ผู้คนส่วนใหญ่หน้าตาสดชื่นอารมณ์ดีเพราะได้หยุดงานหลายวันได้กลับบ้านไปเยี่ยมบิดา มารดา ญาติพี่น้อง หรือท่องเที่ยว สำหรับบริษัท ผู้ประกอบการร้านค้าทั่วไปก็ใช้เวลาช่วงนี้แจกของขวัญหรือของชำร่วยแก่ลูกค้าหรือผู้มีอุปการคุณ ของขวัญหรือของชำร่วยที่แจกให้แก่ลูกค้าจะมีมูลค่าสูงหรือต่ำก็ขึ้นอยู่กับกำลังทรัพย์ของผู้ประกอบการนั้นๆ ผู้ประกอบการบางรายอาจซื้อของขวัญสำเร็จรูป หรือซื้อวัตถุดิบมาประกอบเป็นของขวัญหรือของชำร่วยก็ได้ นอกจากของขวัญลูกค้าแล้ว ยังมีคิวของขวัญที่ให้แก่พนักงานและลูกจ้างอีกด้วย
ค่าใช้จ่ายกระเช้าของขวัญที่แจกให้แก่ลูกค้าผู้ประกอบการสามารถนำไปหักเป็นรายจ่ายทางภาษีเงินได้ได้หรือไม่ หากมีภาษีซื้อเกิดขึ้นจะขอคืนภาษีซื้อได้หรือเปล่า เมื่อแจกกระเช้าของขวัญต้องเสียภาษีมูลค่าเพิ่มหรือไม่ ต้องหักภาษีเงินได้ ณ ที่จ่ายหรือไม่ อย่างไรประเด็นข้อสงสัยเกี่ยวกับกระเช้าของขวัญมักจะเกิดขึ้นมากในช่วงเทศกาลปีใหม่ และยังมีผู้ประกอบการอีกมากรายที่ปฏิบัติไม่ถูกต้อง
ทำอย่างไรจึงจะนำค่าใช้จ่ายจากการซื้อกระเช้าของขวัญไปหักเป็นรายจ่ายทางภาษีได้  และไม่ต้องนำมูลค่าของขวัญหรือของชำร่วยที่แจกไปคำนวณเสียภาษีมูลค่าเพิ่ม กฎหมายก็ได้เปิดทางไว้ในกรณีนี้  เพราะเห็นว่าประเพณีปีใหม่หรือเทศกาลสำคัญอื่นๆ นั้น มีส่วนช่วยให้การประกอบการของธุรกิจและลูกค้าเป็นไปด้วยดี
การแจกกระเช้าของขวัญให้แก่ลูกค้า มีภาษีตามประมวลรัษฎากรมาเกี่ยวข้อง สรุปได้ ดังนี้
l ภาษีมูลค่าเพิ่ม โดยปกติการแจกกระเช้าของขวัญถือเป็นการขายสินค้าในระบบภาษีมูลค่าเพิ่ม  แต่ประกาศอธิบดีกรมสรรพากรเกี่ยวกับภาษีมูลค่าเพิ่ม  ฉบับที่  40 ได้กำหนดลักษณะและเงื่อนไข  ค่าตอบแทนที่ไม่ต้องนำมารวมคำนวณมูลค่าของฐานภาษี สำหรับการให้ของขวัญหรือของชำร่วยที่เป็นสินค้าจำพวกปฏิทิน  สมุดบันทึกประจำวัน (Diary)  หรือสินค้าที่มีลักษณะทำนองเดียวกันที่มีชื่อของผู้ประกอบการ  ชื่อการค้าหรือเครื่องหมายการค้าของผู้ประกอบการปรากฏอยู่และต้องมีราคาไม่เกินสมควร ถ้าหากกระเช้าของขวัญที่แจกให้ลูกค้าเข้าหลักเกณฑ์และเงื่อนไขตามที่กฎหมายกำหนด  ผู้ประกอบการไม่ต้องนำมูลค่ากระเช้าของขวัญมาเสียภาษีมูลค่าเพิ่มแต่อย่างใด 
สำหรับภาษีซื้อที่เกิดขึ้นจากการซื้อกระเช้าของขวัญที่แจกให้แก่ลูกค้าเนื่องในโอกาสวันขึ้นปีใหม่หรือเทศกาลอื่นๆ โดยมีนามบัตรระบุชื่อ  ที่อยู่ และเครื่องหมายการค้าของบริษัทติดที่กระเช้าของขวัญ  กระเช้าของขวัญถือเป็นค่ารับรอง  ภาษีซื้อที่เกิดขึ้นเป็นภาษีซื้อต้องห้ามตามมาตรา  82/5(4) แห่งประมวลรัษฎากร มิให้นำภาษีซื้อไปหักออกจากภาษีขายหรือขอคืนภาษี
l รายจ่ายภาษีเงินได้นิติบุคคล กระเช้าของขวัญที่แจกให้แก่ลูกค้าถือเป็นค่ารับรอง ผู้ประกอบการสามารถนำค่าใช้จ่ายไปหักเป็นรายจ่ายทางภาษีได้ตามหลักเกณฑ์ กฎกระทรวง ฉบับที่ 143 (พ.ศ. 2522) สำหรับภาษีซื้อต้องห้ามที่มิให้ขอคืนภาษี สามารถนำไปรวมหักเป็นรายจ่ายค่ารับรองได้
l ภาษีเงินได้หัก ณ ที่จ่าย กระเช้าของขวัญที่ผู้ประกอบการได้แจกให้แก่ลูกค้านั้นถือเป็นการขายสินค้า ผู้ประกอบการไม่ต้องหักภาษีเงินได้ ณ ที่จ่ายแต่อย่างใด
ผู้ประกอบการที่แจกของขวัญหรือของชำร่วยให้แก่ลูกค้าเนื่องในโอกาสเทศกาลปีใหม่  นอกจากได้ใจลูกค้าแล้วยังสามารถนำรายจ่ายที่เกิดขึ้นไปหักเป็นรายจ่ายภาษีเงินได้  แต่ต้องปฏิบัติให้เป็นไปตามหลักเกณฑ์ที่กฎหมายกำหนด สวัสดีครับ